b'\n_START_ARTICLE_\nBrokeris\n_START_PARAGRAPH_\nBrokeris \xe2\x80\x93 asmuo arba \xc4\xafmon\xc4\x97, kuri veikia kaip nepriklausomas tarpininkas tarp kliento ir banko. Tai profesional\xc5\xabs finans\xc5\xb3 patar\xc4\x97jai, kurie atstovauja kliento interesams bankuose, taip pat r\xc5\xabpinasi, kad klientui b\xc5\xabt\xc5\xb3 suteikiamos geriausios paskolos s\xc4\x85lygos. Brokeriai taip pat gali teikti \xc4\xafvairias draudimo, nekilnojamojo turto, bir\xc5\xbeos patar\xc4\x97j\xc5\xb3 ir kitas paslaugas. Visi jie dirba kaip nepriklausomi tarpininkai tarp kliento ir tre\xc4\x8diosios \xc5\xa1alies \xe2\x80\x93 draudimo bendrov\xc4\x97s, nekilnojamojo turto agent\xc5\xabros ir pan.\n_START_SECTION_\nFinansini\xc5\xb3 tarpinink\xc5\xb3 r\xc5\xab\xc5\xa1ys\n_START_PARAGRAPH_\nPagal veiklos pob\xc5\xabd\xc4\xaf i\xc5\xa1skiriami \xc5\xa1ie finansiniai tarpininkai: dileris, finans\xc5\xb3 makleris, paskol\xc5\xb3 brokeris, nekilnojamojo turto agentas, draudimo agentas, prekybos agentas.'